URDHËR
Nr. 116, datë 15.8.2024

PËR DELEGIMIN E KOMPETENCAVE

Në mbështetje të pikës 4, të nenit 102 të Kushtetutës së Republikës së Shqipërisë; të nenit 11, të ligjit nr. 162, datë 23.12.2020, “Për prokurimin publik”, të ndryshuar; të nenit 73, të VKM-së nr. 285, datë 19.5.2021, “Për miratimin e rregullave të prokurimit publik”, të ndryshuar,

URDHËROJ:

1. Delegimin e kompetencave të titullarit të Autoritetit Kontraktor të Ministrisë së Financave, sekretarit të përgjithshëm, z. Besmir Beja, për të gjitha procedurat e prokurimeve publike të parashikuara për t’u realizuar me fondet buxhetore të Ministrisë së Financave.
2. Kompetencat e deleguara do të ushtrohen nga sekretari i përgjithshëm duke filluar nga data 6.8.2024.
[bookmark: _GoBack]3. Urdhri nr. 5, datë 15.1.2024, “Për delegimin e kompetencave” dhe çdo akt tjetër që bie në kundërshtim me këtë urdhër shfuqizohet.
Ky urdhër hyn në fuqi menjëherë dhe botohet në Fletoren Zyrtare.

MINISTËR I FINANCAVE 
Petrit Malaj



